Beveg skilfers só
JY LEES NOU Beveg skilfers só
’n Jeukerige kopvel is gewoonlik die eerste aanduiding van skilfers. Daar is egter meer as een oorsaak agter dié klein wit vlokkies soos onder meer ekseem, ongereelde haarwas-gewoontes en selfs fungus. Die eerste stap van behandeling is om te weet waar die probleem lê, sê Dr John Gray, ’n haarkundige van Head & Shoulders.
Een van die algemeenste oorsake van skilfers is ’n droë kopvel. Dit kom veral tydens die wintermaande voor omdat die lug droër is en baie warm water jou kopvel uitdroog. Persone met natuurlike droë of krullerige hare is ook meer geneig om ’n ongemaklike gevoel op hul kopvel te ervaar. 5 Stappe vir mooier hare Aan die ander kant het olierige hare nét so ’n groot kans vir skilfers. ’n Mengsel van vetterige olieklier-afskeiding en dooie velselle op jou kopvel kan ook skilfers en ’n jeukerige kopvel tot gevolg hê. Dit gebeur gewoonlik wanneer jou hare en kopvel vuil is as gevolg van die verkeerde of ongereelde gebruik van sjampoe. In sommige gevalle kan stres ook dié kondisie vererger.
Uit die Skoonheidstoor: Hou jou hare glansend en gesond - lees meer!
Kry ’n tapisserie...in jou hare!